Discussió:Toixó

message: Toixó és el nom de l'animal a Barcelona ( és un cas d'harmonia vocàlica) però en català estàndard és teixó. 80.31.235.41 15:46, 1 des 2007 (CET)
replies: text: El DIEC accepta les dues formes com a vàlides, per tant no hi ha motiu per canviar-ho més enllà de les preferències personals, i caldria deixar la forma que s'hagi escrit originalment.--Pere prlpz 19:19, 2 des 2007 (CET)
replies: text: :Bon dia,

text: :Si m'ho permeteu, m'agradaria reprendre aquesta discussió. Deixant de banda preferències personals, tant el DIEC2 com el DNV donen com a forma principal "teixó", i "toixó" com a secundària. De més a més, el DCVB ens indica que la forma amb -e- és més general, car és la forma del català septentrional i gironí, del nord-occidental, del tortosí i del valencià. És a dir, que la forma amb -o- es redueix al català central (Barcelona, Vic, Camp de Tarragona, etc.). Sobre es Illes i l'Alguer no hi ha informació en atles lingüístics perquè no n'hi ha, de teixons. En altres paraules, que allà on hi ha teixons als PPCC, la forma majoritària és amb -e-.

text: :Propose, per tant, que la forma principal que intitule l'article siga la més general i principal segons ambdós diccionaris normatius de la llengua catalana. @Pere prlpz Motxo98 (disc.) 11:06, 22 nov 2023 (CET)
replies: text: ::El DIEC i el DNV diuen que les dues formes són correctes. Aleshores no hi ha motiu per canviar la forma correcta que va triar l'autor de l'article per una altra forma igualament correcta.

text: ::Anecdòticament, aquests arguments de la forma principal, la forma més usada i la forma més estesa suposen habitualment el bandeig sistemàtic de les formes valencianes i l'eliminació de la varietat dialectal en general (cosa que és un motiu addicional per oposar-s'hi), i l'inusual d'aquest cas és que aquest mateix argument bandejaria la forma barcelonina.

text: ::En resum, en contra de reanomenar toixó pel mateixos motius pels que estic en contra de reanomenar dacsa.--Pere prlpz (disc.) 11:32, 22 nov 2023 (CET)
replies: text: :::D'acord amb el Pere.—Leptictidium (digui) 11:48, 22 nov 2023 (CET)

text: :::Entenc per on vols anar, però no trobe que estiguem parlant del mateix. Si la Viquipèdia té una funció enciclopèdica, fóra lògic suposar que les formes usades en aquests casos foren les més emprades al llarg de tot el domini lingüístic. No trobe, per tant, que el cas teixó-toixó i el de dacsa-blat de moro-panís-etc.; com tampoc pense que siga el mateix cas que els ratpenats (i mil variants) o de les crispetes (i mil variants). En aquest cas concret, però, ambdós diccionaris normatius coincideixen, per tant, no parlem que el DIEC2 diga A i el DNV diga B com a formes principals, sinó que tots dos diuen A. Puc entendre que, per a un nom amb mil varen què  sols hi ha dues variants i una és aclaparadorament majoritària. De fet, allà on no hi ha dades dels atles lingüístics (perquè no hi ha[via] teixons), la forma emprada pels mitjans de Balears és amb -e-. Motxo98 (disc.) 11:40, 23 nov 2023 (CET)
replies: text: ::::Perdó, se m'han esborrat línies senceres.

text: ::::No trobe, per tant, que el cas teixó-toixó i el de dacsa-blat de moro-panís-etc. siga el mateix; com tampoc pense que siga el mateix cas que els ratpenats (i mil variants) o de les crispetes (i mil variants).

text: ::::[...]

text: ::::Puc entendre que, per a un nom amb mil variants, prime la forma referencial; però no és aquest cas, en què sols hi ha dues variants i una és aclaparadorament majoritària. De fet, allà on no hi ha dades dels atles lingüístics (perquè no hi ha[via] teixons), la forma emprada pels mitjans de Balears és amb -e-. Motxo98 (disc.) 11:45, 23 nov 2023 (CET)
replies: text: :::::T'ho compraria si fóssim la Viquipèdia en anglès o en alemany. Ara bé, som la Viquipèdia d'una llengua minoritzada a la major part del seu territori, per la qual cosa trobo que hem de ser especialment sensibles amb la diversitat lingüística i no podem fer passar el criteri de «la forma més estesa» amb el broc gros. Ho hem dit el  i servidor en aquesta discussió, però és una convenció de la Viquipèdia que ja hi era quan vaig començar a escriure-hi el 2005. Per tant, si es volgués canviar aquesta manera de fer, hauria de proposar-se una presa de decisions o, si més no, discutir-ho de manera àmplia a La Taverna.—Leptictidium (digui) 16:46, 23 nov 2023 (CET)
replies: text: ::::::D'acord amb en Leptictidium. A més si hem d'obrir la caixa dels trons sobre quina és la forma més usada de cada paraula acabarem amb una discussió gens divertida sobre si parlen els quilòmetres quadrats, les persones o les enquestes de fa cent anys, i em temo que al final en pràcticament tots aquests debats (menys el del toixó) acabarem amb la forma del català central, que és on hi ha la majoria de parlants i de viquipedistes.--Pere prlpz (disc.) 17:48, 23 nov 2023 (CET)
replies: text: :::::::Ja en vaig tindre prou amb les discussions d'onomàstica clàssica, gràcies. Doncs res. Salut. Motxo98 (disc.) 15:08, 24 nov 2023 (CET)

message: Sóc de Reus i aquí també diem toixó: "estàs com un toixó" vol dir que estàs gras, ple....
thread_title:  Teixó / Toixó 

message: En aquesta pàgina no hi ha un enllaç a la llengua aragonesa, però si vas a la pàgina en asturià, sí que hi surt aquest enllaç. Caldria afegir-li.
I ni a les pagines en aragonès ni en asturià hi surten els enllaços cap al català (???).
replies: text: Ja he posat manualment els enllaços interviquis, de totes maneres hi han robots que van fent automàticament , sempre hi quan l'article estigui enllaçat a una altre viqui i aquesta enllaci a la catalana. --Jordicollcosta  (discussió) (xat) 13:46, 9 maig 2008 (CEST)
replies: text: :Si vols saber com funciona, tens més informació a :Ajuda:Enllaços entre viquipèdies.--Pere prlpz (discussió) 14:29, 9 maig 2008 (CEST)
thread_title:  L'enllaç a l'aragonès